Document ID: 31998R0856

Komisjoni määrus (EÜ) nr 856/98,
23. aprill 1998,
millega muudetakse teatavate tekstiiltoodete kolmandatest riikidest importimise ühiseeskirju käsitleva nõukogu määruse (EMÜ) nr 3030/93 I, II, III, V, VII, VIII ja IX lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. oktoobri 1993. aasta määrust (EMÜ) nr 3030/93 teatavate tekstiiltoodete kolmandatest riikidest importimise ühiseeskirjade kohta [1] (viimati muudetud komisjoni määrusega (EÜ) nr 339/98 [2], eriti selle artiklit 19 koostoimes artikliga 17,
ning arvestades, et:
I lisa (tekstiiltoodete loetelu) viimase ajakohastamisega on tekkinud tollinomenklatuuri kategooria 76 osas mõned vead, mis tuleb parandada;
nõukogu on 18. detsembri 1997. aasta otsusega [3] otsustanud ajutiselt kohaldada Läti Vabariigiga ja Leedu Vabariigiga sõlmitud vabakaubanduslepingute ja Euroopa lepingute tekstiiltoodetega kauplemist käsitlevaid lisaprotokolle;
nõukogu on otsustanud 18. detsembri 1997. aasta otsusega [4] ajutiselt kohaldada Euroopa Ühenduse ja Vietnami Sotsialistliku Vabariigi vahel kirjavahetuse teel kokkulepitud muudatusi, millega muudetakse tekstiil- ja rõivatoodetega kauplemise lepingut, mis parafeeriti 15. detsembril 1992. aastal, viimati muudetud kirjavahetuse teel sõlmitud lepinguga, mis parafeeriti 1. augustil 1995. aastal;
nõukogu on 18. detsembri 1997. aasta otsusega [5] otsustanud ajutiselt kohaldada Euroopa Ühenduse ja Egiptuse Araabia Vabariigi vahelist vastastikuse mõistmise memorandumit tekstiiltoodetega kauplemise kohta;
pärast Mongoolia ühinemist WTOga ja ühe sellest riigist pärineva tootekategooria suhtes koguseliste piirangute kohaldamise lõpetamist tuleb kehtestada sätted, et jätkata kahekordse kontrollisüsteemi kohaldamist selle tootekategooria osas;
Euroopa tekstiilitööstuse taotluse alusel on asjakohane kehtestada 1998. aasta kohta koguselised piirangud teatavate Hiina Rahvavabariigist pärinevate tekstiiltoodete (kategooriad 159 ja 161) reimportimisel ühendusse pärast selles riigis tehtud välistöötlemistoiminguid; kategooriatesse 159 ja 161 kuuluvate tekstiiltoodete otseimpordi suhtes kohaldatakse määruse (EMÜ) nr 3030/93 artiklis 2 ettenähtud koguselisi piirnorme;
eespool nimetatud põhjustel tuleb määruse (EMÜ) nr 3030/93 I, II, III, V, VII, VIII ja IX lisa asjakohaseid osi muuta, et arvesse võtta muudatusi, mida kohaldatakse kolmandatest riikidest pärinevate teatavate tekstiiltoodete ühendusse importimisel määruse (EMÜ) nr 3030/93 artikli 19 tähenduses;
käesolevas määruses ettenähtud meetmed on kooskõlas tekstiilikomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 3030/93 muudetakse järgmiselt.
1. I lisa muudetakse käesoleva määruse I lisa kohaselt.
2. II lisa asendatakse käesoleva määruse II lisaga.
3. III lisa artikkel 28 asendatakse järgmisega:
"Artikkel 28
1. Artiklites 11 ja 19 nimetatud ekspordilitsentsile ning päritolusertifikaadile võib lisada vajalikke nõuetekohaseid koopiaid. Need koostatakse inglise, prantsuse või hispaania keeles.
2. Kui eespool nimetatud dokumendid koostatakse käsitsi, tuleb sissekanded teha tindiga ja suurte tähtedega.
3. Ekspordilitsentside või samaväärsete dokumentide ning päritolusertifikaatide mõõdud on 210 × 297 mm. Kasutatav paber peab olema puidumassi jääkideta valge liimitatud kirjapaber, [6] mis kaalub vähemalt 25 g/m2. Iga osa trükitakse giljošš-mustriga paberile, mis toob esile kõik mehhaaniliste või keemiliste vahenditega teostatud võltsingud. [7]
4. Ühenduse pädevad asutused aktsepteerivad käesoleva määruse sätete kohaseks importimiseks ainult originaale.
5. Igal ekspordilitsentsil või samaväärsel dokumendil ja päritolusertifikaadil peab olema trükitud või käsitsi kirjutatud ühtsustatud seerianumber, mille järgi saab seda identifitseerida. [8]
6. See number koosneb järgmistest elementidest: [9]
- kaks tähte ekspordiriigi identifitseerimiseks järgmiselt:
-Aomen | = MO |
-Araabia Ühendemiraadid | = AE |
-Argentina | = AR |
-Armeenia | = AM |
-Aserbaidžaan | = AZ |
-Bangladesh | = BD |
-Brasiilia | = BR |
-Eesti | = EE |
-Egiptus | = EG |
-Endine Jugoslaavia Makedoonia Vabariik | = 96 |
-Filipiinid | = PH |
-Gruusia | = GE |
-Hiina | = CN |
-Hongkong | = HK |
-India | = IN |
-Indoneesia | = ID |
-Kasahstan | = KZ |
-Kõrgõzstan | = KG |
-Leedu | = LT |
-Lõuna-Korea | = KR |
-Läti | = LV |
-Malaisia | = MY |
-Moldova | = MD |
-Mongoolia | = MN |
-Pakistan | = PK |
-Peruu | = PE |
-Singapur | = SG |
-Sri Lanka | = LK |
-Tadžikistan | = TJ |
-Tai | = TH |
-Taiwan | = TW |
-Türkmenistan | = TM |
-Ukraina | = UA |
-Uruguay | = UY |
-Usbekistan | = UZ |
-Valgevene | = BY |
-Vietnam | = VN |
- kaks tähte sihtliikmesriigi identifitseerimiseks järgmiselt:
-AT | = Austria |
-BL | = Beneluxi maad |
-DE | = Saksamaa Liitvabariik |
-DK | = Taani |
-EL | = Kreeka |
-ES | = Hispaania |
-FI | = Soome |
-F | = Prantsusmaa |
-GB | = Ühendkuningriik |
-IE | = Iirimaa |
-IT | = Itaalia |
-PT | = Portugal |
-SE | = Rootsi |
- käesoleva lisa tabelis A loetletud toodete kvoodiaasta või eksportimise registreerimisaasta identifitseerimiseks ühekohaline number, mis vastab kõnealuse aasta viimasele numbrile, nt "5" aasta 1995 kohta. Hiina Rahvavabariigist pärinevate V lisa C liites loetletud toodete osas peab see number 1995. aasta kohta olema "1", 1996. aasta kohta "2", 1997. aasta kohta "3" jne,
- kahekohaline number dokumendi väljaandnud ekspordiriigi asutuse identifitseerimiseks,
- viiekohaline järjekorranumber 00001st kuni 99999ni, mis on antud konkreetsele sihtliikmesriigile."
4. III lisa tabel A asendatakse käesoleva määruse III lisaga.
5. III lisasse lisatud Hongkongi päritolusertifikaadi näidis asendatakse käesoleva määruse IV lisas esitatud näidisega.
6. III lisasse lisatud Hongkongi ekspordilitsentsi näidis asendatakse käesoleva määruse V lisas esitatud näidisega.
7. Käesoleva määruse VI lisa tabel lisatakse V lisa lõppu.
8. VII lisas asendatakse Hiinat käsitlev tabel käesoleva määruse VII lisas esitatud tabeliga ja VII lisa Vietnami käsitlev tabel lisatakse lõppu.
9. VIII lisa asendatakse käesoleva määruse VIII lisaga.
10. IX lisa asendatakse käesoleva määruse IX lisaga.
Artikkel 2
Käesolev määrus jõustub Euroopa Ühenduste Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 23. aprill 1998

Labels: 1
3
5